заявителя, свързана с валидността на заявлението, и да уведоми заявителя относно срока, в който тази информация трябва да бъде предоставена. В случай на заявления, подадени в съответствие с член 17, параграф 2 от Регламент (ЕО) No 1332/2008, Комисията определя този срок заедно със заявителя.
 5.Заявлението се счита за невалидно, ако:
 а)не попада в обхвата на съответното секторно законодателство в областта на храните,
 б)не съдържа всички елементи, изисквани съгласно глава II,
 в)не отговаря на изискванията по член 32б от Регламент (ЕО) No 178/2002 или
 г)Органът счита, че данните, предоставени с оглед извършването на оценка на риска, не са подходящи.
 В такъв случай Комисията уведомява заявителя, държавите членки и Органа, като посочва причините, поради които заявлението се счита за невалидно.
 6.Чрез дерогация от параграф 5 и без да се засягат разпоредбите в член 32б, параграфи 4 и 5 от Регламент (ЕО) No 178/2002, дадено заявление може да бъде счетено за валидно, дори ако не съдържа всички изисквани елементи съгласно глава II, при условие че заявителят е представил съответстваща обосновка за всеки липсващ елемент.“;
 5)В член 13, параграф 1 се добавя следната буква ж):
 „ж)резултатите от консултациите, проведени в хода на процедурата по оценка на риска в съответствие с член 32в, параграф 2 от Регламент (ЕО) No 178/2002.“;
 6)Приложението се заменя с приложението към настоящия регламент.
 Член 2
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 27 март 2021 г., за заявления, подадени до Комисията от тази дата нататък.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2.12.2020 година.
 За Комисията
 Председател
 Ursula VON DER LEYEN
 (1)
 Регламент (ЕО) No 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
 (2)
 Регламент (ЕО) No 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).
 (3)
 Регламент (ЕО) No 1332/2008 на Европейския парламент и на Съвета от 16 декември 2008 г. относно ензимите в храните и за изменение на Директива 83/417/ЕИО на Съвета, Регламент (ЕО) No 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) No 258/97 (ОВ L 354, 31.12.2008 г., стр. 7).
 (4)
 Регламент (ЕО) No 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) No 1601/91 на Съвета, регламенти (ЕО) No 2232/96 и (ЕО) No 110/2008 и Директива 2000/13/ЕО (ОВ L 354, 31.12.2008 г., стр. 34).
 (5)
 Регламент (ЕС) No 234/2011 на Комисията от 10 март 2011 г. за прилагане на Регламент (ЕО) No 1331/2008 на Европейския парламент и на Съвета за установяване на обща разрешителна процедура за добавките в храните, ензимите в храните